I løpet av 1970-tallet utviklet Norcem seg til et av landets største industrikonglomerater med hovedvekt på byggematerialer, og en rekke selskaper ble kjøpt opp. Blant selskapene som helt eller delvis var eid av Norcem var: Bratsberg Teglverk, Jøtul, Norcem Betong, Norcem Paper Mill, Det Nordenfjeldske Dampskibsselskab, Norema, Norsk Eternit Fabrikk, Norsk Leca, Zanda, Saga-døren, Siporex/Ytong, Slemmestad Fiberglass / Fjord plast. Sementaktiviteten ble fra 1983 organisert i datterselskapet Norcem Cement.